Избирачица/14
ПЕТА ПОЈАВА

ТОШИЦА (сам): Еј, наопако! Еј, наопако! Ето ти мени белаја! Кад ја просим, мора цео свет да проси; где се ја забленем, мора цео свет да се заблене; што би' ја хтео, то би хтео цео свет! Зар то није јед? О, Малчика, Малчика! Ти ћеш ме у гроб свалити! Али нећеш! Није ово тело за опело! Ја ћу се ухватити укоштац, зваћу их на двобој... на пиштоље, на сабље, на топове... како им је воља! Ја сам увређен, ја први пуцам... Пу! Мртав је! Пу! И онај се други копрца! Јест! Ал' ето ти полиције па мога Тошицу за јаку, па с мојим Тошицом у бувару, па с мојим Тошицом пред суд, па с мојим Тошицом на вешала! Охо! То нећеш доживити, драги мој Тошице, да те обесе! Али шта да радим? Шта да радим?

Избирачица